Tick-Tock (Albina-sang)

«Tick-Tock» er en sang fra 2021 som fremføres av den kroatiske sangeren Albina. Sangen er skrevet av Branimir Mihaljević, Max Cinnamon og Tihana Buklijaš Bakić, og den ble utgitt 13. februar 2021 Universal Music Croatia. Sangen vant den kroatiske sangkonkurransen Dora 2021 og var Kroatias bidrag i Eurovision Song Contest 2021 i Rotterdam i Nederland.

Om sangen 
«Tick-Tock» var ett av fjorten bidrag som ble plukket ut av kringkasteren HRT til å delta i Dora 2021. Dora er en årlig, kroatisk sangkonkurranse, der vinneren får representere landet i Eurovision Song Contest. 

Sangen er komponert av Branimir Mihaljević, mens Max Cinnamon har skrevet den engelske teksten, og Tihana Buklijaš Bakić den kroatiske teksten. Sangen ble første gang offentliggjort lørdag 13. februar 2021, da den ble fremført i Dora. Sangen ble utgitt for strømming og digital nedlastning samme dag gjennom Universal Music Croatia.

Eurovision Song Contest 

Låten ble sendt inn til HRT høsten 2020 for vurdering til Dora året etter. 15. desember 2020 kunngjorde kringkasteren at låten var blant de 14 bidragene til finalen lørdag 13. februar 2021, med Albina som vokalist. I finalen vant hun både jury- og telefonavstemningen og vant konkurransen med 198 poeng. Den ble dermed Kroatisk bidrag til Eurovision Song Contest 2021.

«Tick-Tock» deltok i semifinale 1 i Rotterdam Ahoy tirsdag 18. mai. Der endte sangen på ellevteplass med 110 poeng, bare 5 poeng bak Norge og «Fallen Angel» med TIX. Bare de ti beste kvalifiserte seg, og Kroatia avanserte dermed ikke til finalen lørdag 22. mai.

Listeplasseringer

Sporliste

Utgivelseshistorikk

Referanser 

 
 
 
 

Sanger fra 2021
Kroatisk musikk
Kroatiske sanger
Bidrag til Eurovision Song Contest 2021